
_START_ARTICLE_
Indeklima
_START_PARAGRAPH_
Indeklima er det miljø, man har indenfor i bygninger.  Indeklimaet er sammensat af flere miljømæssige fænomener, for eksempel luftfugtighed, temperatur og luftens renhed. _NEWLINE_En indeklimaforsker forsker i de betingelser, som ligger til grund for det oplevede indeklima. Den danske forsker P. Ole Fanger var blandt verdens førende indeklimaforskere._NEWLINE_Indeklimaet kan påvirkes positivt ved hjælp af luftbefugtning, hvor man tilfører vand til luften og dermed hæver den relative luftfugtighed. Dette bruges meget i produktionsmiljøer, institutioner, kontorer, hospitaler, mm. som ofte døjer med tør luft.